Det Europæiske Regionsudvalgs udtalelse om forslag til Europa-Parlamentets og Rådets forordning om mindstekrav til genbrug af vand

(2019/C 86/19)

Ordfører: Oldřich VLASÁK (CZ/ECR), medlem af byrådet i Hradec Králové Basisdokument: Forslag til Europa-Parlamentets og Rådets forordning om mindstekrav til genbrug af vand COM(2018) 337 final

I. ANBEFALEDE ÆNDRINGER

Anbefalet ændring 1

Artikel 4, stk. 1

Kommissionens forslag RU's ændringsforslag 1. Operatørerne af genvindingsanlæg skal sikre, at genvundet vand beregnet til en bestemt anvendelse som fastsat i bilag I, afsnit 1, skal overholde følgende ved genvindingsanlæggets udløbspunkt (overholdelsespunkt): 1. Operatørerne af genvindingsanlæg skal sikre, at genvundet vand beregnet til en bestemt anvendelse som fastsat i bilag I, afsnit 1, skal overholde følgende ved tilstrømningen til slutbrugerens system (overholdelsespunkt)

Begrundelse

Dette er det sidste punkt, hvor operatørerne af genvindingsanlæg kan holdes ansvarlige for deres produkt. Ansvaret for at bevare kvaliteten af det genvundne vand, f.eks. under opsamlingen og lagringen heraf, påhviler slutbrugeren.

Anbefalet ændring 2

Artikel 6

Kommissionens forslag RU's ændringsforslag Artikel 6 Artikel 6 Ansøgning om tilladelse til at levere genvundet vand Ansøgning om tilladelse til at levere genvundet vand 1. Enhver levering af genvundet vand bestemt til en anvendelse som fastsat i bilag I, afsnit 1, er betinget af en tilladelse. 1. Enhver levering af genvundet vand bestemt til en anvendelse som fastsat i bilag I, afsnit 1, er betinget af en tilladelse. 2. Operatøren skal indgive en ansøgning om tilladelse som omhandlet i stk. 1, eller om ændring af en eksisterende tilladelse, til den kompetente myndighed i den medlemsstat, hvor genvindingsanlægget drives eller påtænkes drevet. 2. Operatøren skal indgive en ansøgning om tilladelse som omhandlet i stk. 1, eller om ændring af en eksisterende tilladelse, til den kompetente myndighed i den medlemsstat, hvor genvindingsanlægget drives eller påtænkes drevet. 3. Ansøgningen skal indeholde følgende: 3. Ansøgningen skal indeholde følgende: a) en risikostyringsplan for genbrug af vand udarbejdet i henhold til artikel 5, stk. 2 a) en risikostyringsplan for genbrug af vand udarbejdet i henhold til artikel 5, stk. 2 b) en beskrivelse af, hvorledes operatøren af genvindingsanlægget opfylder mindstekravene til vandkvalitet og overvågning, jf. bilag I, afsnit 2 b) en beskrivelse af, hvorledes operatøren af genvindingsanlægget opfylder mindstekravene til vandkvalitet og overvågning, jf. bilag I, afsnit 2 c) en beskrivelse af, hvorledes operatøren af genvindingsanlægget vil overholde de yderligere krav, der foreslås i risikostyringsplanen for genbrug af vand. c) en beskrivelse af, hvorledes operatøren af genvindingsanlægget vil overholde de yderligere krav, der foreslås i risikostyringsplanen for genbrug af vand. 4. Medlemsstaten forpligter slutbrugeren til at forelægge en tilladelse eller foretage indberetning ved anvendelse af genvundet vand som beskrevet i bilag I, afsnit 1. 5. I henhold til den nationale lovgivning skal slutbrugeren enten indgive en ansøgning om den tilladelse, der henvises til i stk. 1, en anmodning om ændring af en eksisterende tilladelse, eller foretage indberetning til den kompetente myndighed i den medlemsstat, hvor genvindingsanlægget drives eller påtænkes drevet.

Begrundelse

Som det fremgår af forordningen, betragter EU ikke genvundet vand som værende et lige så sikkert produkt som drikkevand, og ansvaret for anvendelsen heraf bør derfor også påhvile slutbrugerne. Medlemsstaten skal derfor kræve, at slutbrugeren forelægger en tilladelse eller foretager indberetning ved anvendelse af genvundet vand. Slutbrugerne kompenseres herfor ved, at dette nye produkt i perioder med tørke eller andre lovbestemte begrænsninger af oppumpningen af grundvand og overfladevand i det mindste vil gøre det muligt for dem at opretholde deres produktion af landbrugsafgrøder (og i mange tilfælde husdyrhold, der er afhængig heraf).

Samtidig er det vigtigt, at den kompetente myndighed er vidende om, hvad det genvundne vand anvendes til, men en tilladelse er ikke nødvendig.

Anbefalet ændring 3

Artikel 7

Kommissionens forslag RU's ændringsforslag Artikel 7 Udstedelse af tilladelsen Artikel 7 Udstedelse af tilladelsen 1. Med henblik på vurdering af ansøgningen skal den kompetente myndighed, hvis det skønnes relevant, høre og udveksle relevante oplysninger med følgende: 1. Med henblik på vurdering af ansøgningen skal den kompetente myndighed, hvis det skønnes relevant, høre og udveksle relevante oplysninger med følgende: a) andre relevante myndigheder i samme medlemsstat, navnlig vandmyndigheden, hvis den er en anden end den kompetente myndighed a) andre relevante myndigheder i samme medlemsstat, navnlig vandmyndigheden, hvis den er en anden end den kompetente myndighed b) kontaktpunkter i potentielt berørt(e) medlemsstat(er), der er udpeget i overensstemmelse med artikel 9, stk. 1. b) kontaktpunkter i potentielt berørt(e) medlemsstat(er), der er udpeget i overensstemmelse med artikel 9, stk. 1. 2. Den kompetente myndighed beslutter inden for tre måneder fra modtagelsen af den fuldstændige ansøgning jf. artikel 6, stk. 3, litra a), om tilladelsen skal udstedes. Hvis den kompetente myndighed har brug for mere tid på grund af ansøgningens kompleksitet, skal ansøgeren underrettes herom med angivelse af den forventede dato for udstedelse af tilladelsen samt en begrundelse for forlængelsen. 2. Den kompetente myndighed beslutter inden for tre måneder fra modtagelsen af den fuldstændige ansøgning jf. artikel 6, stk. 3, litra a), om tilladelsen skal udstedes. Hvis den kompetente myndighed har brug for mere tid på grund af ansøgningens kompleksitet, skal ansøgeren underrettes herom med angivelse af den forventede dato for udstedelse af tilladelsen samt en begrundelse for forlængelsen. 3. Hvis den kompetente myndighed beslutter at udstede tilladelse, fastsætter den de gældende betingelser, som skal omfatte følgende: 3. Hvis den kompetente myndighed beslutter at udstede tilladelse, fastsætter den de gældende betingelser, som skal omfatte følgende: a) betingelser i forhold til mindstekravene til vandkvalitet og overvågning som fastsat i bilag I, afsnit 2 a) betingelser i forhold til mindstekravene til vandkvalitet og overvågning som fastsat i bilag I, afsnit 2 b) betingelser i forhold til de yderligere krav, der foreslås i risikostyringsplanen for genbrug af vand b) betingelser i forhold til de yderligere krav, der foreslås i risikostyringsplanen for genbrug af vand c) alle andre betingelser, der er nødvendige for yderligere at afbøde eventuelle uacceptable risici for menneskers og dyrs sundhed eller miljøet. c) alle andre betingelser, der er nødvendige for yderligere at afbøde eventuelle uacceptable risici for menneskers og dyrs sundhed eller miljøet. 4. Tilladelsen skal revideres regelmæssigt, dog mindst hvert femte år, og ændres om nødvendigt. 4. Tilladelsen skal revideres regelmæssigt, dog mindst hvert femte år, og ændres om nødvendigt. 5. Den kompetente myndighed i den medlemsstat, som slutbrugeren har foretaget indberetning til eller indgivet tilladelse til, forpligter slutbrugeren til udelukkende at anvende det genvundne vand i henhold til forordningens bilag I, afsnit 2, tabel 1.

Begrundelse

Som det fremgår af forordningen, betragter EU ikke genvundet vand som samme (sikre) produkt som drikkevand, hvilket slutbrugeren skal være bevidst om og derfor påtage ansvaret for anvendelsen heraf. Medlemsstaten skal derfor pålægge slutbrugeren at forelægge en tilladelse eller foretage indberetning ved anvendelse af genvundet vand. Slutbrugerne kompenseres herfor ved, at dette produkt i perioder med tørke eller andre lovbestemte begrænsninger af udpumpningen af grundvand og overfladevand i det mindste vil gøre det muligt for dem at opretholde deres produktion af landbrugsafgrøder (og i mange tilfælde husdyrhold, der er afhængig heraf).

Anbefalet ændring 4

Artikel 8, stk. 1

Kommissionens forslag RU's ændringsforslag Artikel 8 Overensstemmelseskontrol Artikel 8 Overensstemmelseskontrol 1. Den kompetente myndighed skal efterprøve, om det genvundne vand opfylder tilladelsens betingelser ved overholdelsespunktet. Overensstemmelseskontrollen skal udføres med følgende midler: 1. Den kompetente myndighed skal efterprøve, om det genvundne vand opfylder tilladelsens betingelser ved overholdelsespunktet. Overensstemmelseskontrollen skal udføres med følgende midler: a) kontrol på stedet a) overensstemmelses kontrol på stedet hos leverandøren eller slutbrugeren som påkrævet af den relevante tilladelse. Disse kontroller gennemføres i overensstemmelse med den pågældende stats standarder og normer for prøveudtagning og analyse. Der bør ligeledes henvises til ISO-standarderne for kvaliteten af genvundet vand til kunstvanding i bestemte klasser afhængigt af de afgrøder, der vandes. De enkelte medlemsstater fastsætter kontrolhyppigheden på grundlag af en risikoanalyse, hvor en højere risiko foranlediger en højere kontrolhyppighed b) anvendelse af overvågningsdata opnået i henhold til denne forordning samt direktiv 91/271/EØF og 2000/60/EF b) ethvert andet passende middel , således at kvaliteten af det genvundne vand ikke alene sikres af leverandøren, men også af slutbrugeren. c) ethvert andet passende middel. 2. I tilfælde af manglende overensstemmelse skal den kompetente myndighed pålægge operatøren af genvindingsanlægget at træffe de nødvendige foranstaltninger for straks at genoprette overensstemmelsen. 2. I tilfælde af manglende overensstemmelse skal den kompetente myndighed pålægge operatøren af genvindingsanlægget at træffe de nødvendige foranstaltninger for straks at genoprette overensstemmelsen. 3. Hvis manglende overensstemmelse indebærer en væsentlig risiko for miljøet eller menneskers sundhed, skal operatøren af genvindingsanlægget straks suspendere yderligere forsyning med det genvundne vand, indtil den kompetente myndighed har fastslået, at overensstemmelsen er blevet genoprettet. 3. Hvis manglende overensstemmelse indebærer en væsentlig risiko for miljøet eller menneskers sundhed, skal operatøren af genvindingsanlægget straks suspendere yderligere forsyning med det genvundne vand, indtil den kompetente myndighed har fastslået, at overensstemmelsen er blevet genoprettet. 4. Hvis der indtræffer en hændelse, der påvirker overensstemmelsen med tilladelsens betingelser, skal operatøren af genvindingsanlægget straks underrette den kompetente myndighed og den eller de slutbrugere, der eventuelt kan være berørt heraf, og stille de oplysninger, der er nødvendige for at vurdere virkningerne af en sådan hændelse, til rådighed for myndighederne. 4. Hvis der indtræffer en hændelse, der påvirker overensstemmelsen med tilladelsens betingelser, skal operatøren af genvindingsanlægget straks underrette den kompetente myndighed og den eller de slutbrugere, der eventuelt kan være berørt heraf, og stille de oplysninger, der er nødvendige for at vurdere virkningerne af en sådan hændelse, til rådighed for myndighederne. 5. Slutbrugeren sikrer regelmæssig kontrol af sine produkter gennem de nationale myndigheder med ansvar for landbrugs- og fødevareproduktion.

Begrundelse

Denne artikel er nøglen til succes for forordningen som helhed, men ordlyden i stk. 1 er for vag og urealistisk, for så vidt angår den praktiske gennemførelse af forordningen.

Vedrørende a):

Der er ingen klare retningslinjer for, hvad der specifikt vil blive overvåget og hvor. Her bør der i det mindste være en henvisning til de relevante standarder for prøveudtagning og analyse samt til ISO-standarden for kvaliteten af det genvundne vand til kunstvanding i bestemte klasser afhængigt af de afgrøder, der vandes. Kontrolhyppigheden bør fastlægges i overensstemmelse med de foreliggende risici. For at tilskynde til øget genbrug af vand er det vigtigt, at der findes en forenklet fremgangsmåde for små anlæg, hvor der er lav risiko.

Vedrørende b):

Vi kan ikke se nogen forbindelse med de nævnte EU-direktiver (91/271/EØF og 2000/60/EF). Data indsamlet i henhold til disse direktiver er data om kvaliteten af behandlet spildevand, hvilket intet har at gøre med kvaliteten af genvundet spildevand, da dette (med få undtagelser) vil gennemgå yderligere rensningsprocesser i genvindingsanlægget.

Vedrørende 5:

Generelt savnes der i artikel 8 bestemmelser om sikkerhedsovervågning af de faktiske landbrugsprodukter eller områder, der kunstvandes med genvundet vand. Denne forpligtelse bør pålægges slutbrugeren, og den kompetente (fødevare)kontrolmyndighed eller sundhedstjeneste bør anmode om, at der gennemføres kontrol.

Anbefalet ændring 5

Artikel 10 — ændres om følger:

Kommissionens forslag RU's ændringsforslag Oplysninger til offentligheden Oplysninger til offentligheden 1. Med forbehold af direktiv 2003/4/EF og 2007/2/EF sikrer medlemsstaterne, at der foreligger tilstrækkelige og ajourførte oplysninger online til offentligheden om genbrug af vand. Oplysningerne skal omfatte følgende: 1. Med forbehold af direktiv 2003/4/EF og 2007/2/EF sikrer medlemsstaterne, at der foreligger tilstrækkelige og ajourførte oplysninger online til offentligheden om genbrug af vand. Oplysningerne skal omfatte følgende: a) mængden og kvaliteten af det genvundne vand, der leveres i overensstemmelse med denne forordning a) mængden og kvaliteten af det genvundne vand, der leveres i overensstemmelse med denne forordning b) procentdelen af det genvundne vand i den pågældende medlemsstat, der leveres i overensstemmelse med denne forordning, i forhold til den samlede mængde behandlet byspildevand b) procentdelen af det genvundne vand i den pågældende medlemsstat, der leveres i overensstemmelse med denne forordning, i forhold til den samlede mængde behandlet byspildevand c) tilladelser udstedt eller ændret i overensstemmelse med denne forordning, herunder betingelser fastsat af kompetente myndigheder i overensstemmelse med artikel 7, stk. 3 c) tilladelser udstedt eller ændret i overensstemmelse med denne forordning, herunder betingelser fastsat af kompetente myndigheder i overensstemmelse med artikel 7, stk. 3 d) resultatet af overensstemmelseskontrollen jf. artikel 8, stk. 1 d) resultatet af overensstemmelseskontrollen jf. artikel 8, stk. 1 e) kontaktpunkter udpeget i henhold til artikel 9, stk. 1. e) kontaktpunkter udpeget i henhold til artikel 9, stk. 1. 2. Oplysningerne omhandlet i stk. 1 ajourføres mindst en gang om året. 2. Oplysningerne omhandlet i stk. 1 ajourføres mindst en gang om året. 3. Kommissionen kan ved hjælp af gennemførelsesretsakter fastlægge gennemførelsesbestemmelser for format og præsentation af de oplysninger, der skal fremlægges i henhold til stk. 1. Disse gennemførelsesretsakter vedtages efter undersøgelsesproceduren i artikel 15. 3. Kommissionen fastlægger ved hjælp af gennemførelsesretsakter gennemførelsesbestemmelser for format og præsentation af de oplysninger, der skal fremlægges i henhold til stk. 1. Disse gennemførelsesretsakter vedtages efter undersøgelsesproceduren i artikel 15.

Begrundelse

Vi foreslår at ændre »kan fastlægge« til »fastlægger« for at understrege de klare forpligtelser, der følger af forordningen.

Anbefalet ændring 6

Artikel 12, stk. 3

Kommissionens forslag RU's ændringsforslag 3. Medlemsstaterne fastsætter, hvad der forstås ved tilstrækkelig interesse og krænkelse af en rettighed, i overensstemmelse med målet om at give den berørte offentlighed vidtgående adgang til klage og domstolsprøvelse. 3. Medlemsstaterne fastsætter, hvad der forstås ved tilstrækkelig interesse og krænkelse af en rettighed, i overensstemmelse med målet om at give den berørte offentlighed vidtgående adgang til klage og domstolsprøvelse. Med henblik herpå anses den interesse, som enhver ikke-statslig organisation, der arbejder for miljøbeskyttelse og opfylder eventuelle krav efter national lovgivning, har, for tilstrækkelig, jf. stk. 1, litra a). Med henblik herpå anses den interesse, som enhver ikke-statslig organisation, der er specialiseret i miljøbeskyttelse og opfylder eventuelle krav efter national lovgivning, har, for tilstrækkelig, jf. stk. 1, litra a). Sådanne organisationer anses også for at have rettigheder, der kan krænkes, jf. stk. 1, litra b). Sådanne organisationer anses også for at have rettigheder, der kan krænkes, jf. stk. 1, litra b).

Begrundelse

Regionsudvalget mener, at forordningen om mindstekrav til kvaliteten af vand, der genbruges ikke udtrykkeligt bør behandle problemstillingen om ngo'er. Til gengæld er Regionsudvalget ikke interesseret i at begrænse rettighederne for de ngo'er, der arbejder for miljøbeskyttelse. Det fremsatte ændringsforslag præciserer, hvilke organisationer der kan benytte sig af denne rettighed.

Anbefalet ændring 7

Artikel 17

Kommissionens forslag RU's ændringsforslag Ikrafttræden og anvendelsesdato Ikrafttræden og anvendelsesdato Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning træder i kraft på tyvendedagen efter offentliggørelsen i Den Europæiske Unions Tidende. Den anvendes fra … [ et år efter datoen for denne forordnings ikrafttræden]. Den anvendes fra … [ tre år efter datoen for denne forordnings ikrafttræden]. Denne forordning er bindende i alle enkeltheder og gælder umiddelbart i hver medlemsstat. Denne forordning er bindende i alle enkeltheder og gælder umiddelbart i hver medlemsstat.

Begrundelse

En periode på et år er ikke tilstrækkelig til at muliggøre forbedringer af spildevandsrensning, udstyr, drift, kontrol, evaluering af risici og harmonisering af reglerne.

Anbefalet ændring 8

BILAG I

Afsnit 1

Kommissionens forslag RU's ændringsforslag BILAG I ANVENDELSER OG MINDSTEKRAV Afsnit 1. Anvendelser af genvundet vand som omhandlet i artikel 2 BILAG I ANVENDELSER OG MINDSTEKRAV Afsnit 1. Anvendelser af genvundet vand som omhandlet i artikel 2 a) Kunstvanding i landbruget Kunstvanding i landbruget betyder vanding af følgende afgrøder: a) Kunstvanding i landbruget Kunstvanding i landbruget betyder vanding af følgende afgrøder: — Fødevareafgrøder, der spises rå, dvs. afgrøder, der er beregnet til konsum i enten rå eller uforarbejdet tilstand — Forarbejdede fødevareafgrøder, dvs. afgrøder, der er beregnet til konsum, ikke i rå tilstand men efter en forarbejdningsproces (dvs. tilberedt eller industrielt forarbejdet) — Nonfoodafgrøder, dvs. afgrøder, der ikke er beregnet til konsum (f.eks. afgrøder til foder og grovfoder, fiber, ornamental brug, frø, energi og græsplanter). — Fødevareafgrøder, der spises rå, dvs. afgrøder, der er beregnet til konsum i enten rå eller uforarbejdet tilstand — Forarbejdede fødevareafgrøder, dvs. afgrøder, der er beregnet til konsum, ikke i rå tilstand men efter en forarbejdningsproces (dvs. tilberedt eller industrielt forarbejdet) — Nonfoodafgrøder, dvs. afgrøder, der ikke er beregnet til konsum (f.eks. afgrøder til foder og grovfoder, fiber, ornamental brug, frø, energi og græsplanter). b) Kunstvanding af grønne områder i byer og i parker og haver til offentlig benyttelse (f.eks. til rekreative og idrætsformål)

Begrundelse

Vi foreslår at udvide anvendelsesområdet — som dog stadig vil være begrænset til kunstvanding — til både at omfatte kunstvanding i landbruget og kunstvanding af grønne områder, parker og haver til offentlig benyttelse, eftersom man her kan anvende de samme tilgange og mindstekrav til kvaliteten af genvundet vand som for kunstvanding i landbruget. Anvendelse af genvundet vand til disse formål som led i vandforvaltningen i byerne vil i høj grad medvirke til at løse problemerne med betydeligt varmere temperaturer i bycentrene i tørkeperioder.

Anbefalet ændring 9

BILAG I

Afsnit 2

Tabel 1

Kommissionens forslag RU's ændringsforslag Tabel 1 Kvalitetsklasser for genvundet vand og tilladt brug i landbrug samt vandingsmetode Tabel 1 Kvalitetsklasser for genvundet vand og tilladt brug i landbrug , kunstvanding af grønne områder i byer og i parker og haver til offentlig benyttelse samt vandingsmetode Mindste kvalitetsklasse for genvundet vand Afgrødekategori Vandingsmetode A Alle fødevareafgrøder, herunder rodfrugter, der spises rå, og fødevareafgrøder, hvor den spiselige del er i direkte kontakt med genvundet vand Alle vandingsmetoder B Fødevareafgrøder, der spises rå, og hvor den spiselige del vokser over jorden uden direkte kontakt med genvundet vand, forarbejdede fødevareafgrøder og nonfoodafgrøder, herunder foderafgrøder til mælke- eller kødproducerende dyr Alle vandingsmetoder C Kun drypvanding (*1) D Industri-, energi- og frøafgrøder Alle vandingsmetoder Mindste kvalitetsklasse for genvundet vand Afgrødekategori Vandingsmetode A Alle fødevareafgrøder, herunder rodfrugter, der spises rå, og fødevareafgrøder, hvor den spiselige del er i direkte kontakt med genvundet vand ; kunstvanding af grønne områder i byer og i parker og haver til offentlig benyttelse Alle vandingsmetoder B Fødevareafgrøder, der spises rå, og hvor den spiselige del vokser over jorden uden direkte kontakt med genvundet vand, forarbejdede fødevareafgrøder og nonfoodafgrøder, herunder foderafgrøder til mælke- eller kødproducerende dyr Alle vandingsmetoder C Kun drypvanding (*2) D Industri-, energi- og frøafgrøder Alle vandingsmetoder

Begrundelse

Udtalelsen udvider anvendelsesområdet for forslaget til forordning i henhold til artikel 2 og som defineret i bilag 1, afsnit 1, idet der tilføjes et punkt (b) vedrørende kunstvanding af grønne områder i byer og i parker og haver.

Anbefalet ændring 10

BILAG I

Afsnit 2

Tabel 4

Valideringsovervågning af genvundet vand til kunstvanding i landbruget

Kommissionens forslag RU's ændringsforslag Genvundet vandkvalitetsklasse Indikatormikroorganismer (*3) Mål med hensyn til performance for behandlingskæden (log10-reduktion) A E. coli ≥ 5,0 Colifager i alt/F-specifikke colifager/somatiske colifager/colifager (*4) ≥ 6,0 Clostridium perfringens-sporer/sporedannende sulfat-reducerende bakterier (*5) ≥ 5,0 Genvundet vandkvalitetsklasse Indikatormikroorganismer (*6) Mål med hensyn til performance for behandlingskæden (log10-reduktion) A E. coli ≥ 5,0 Colifager i alt/F-specifikke colifager/s omatiske colifager/colifager (*7) ≥ 6,0 Clostridium perfringens-sporer/sporedannende sulfat-reducerende bakterier (*8) ≥ 5,0

Begrundelse

Disse krav vil være umulige at overholde i praksis, hvis udledningen af vand fra rensningsanlægget til genvindingsanlægget af en eller anden grund (f.eks. andelen af industrielt spildevand, der tilledes et kommunalt rensningsanlæg) er reduceret i forhold til den normale mængde spildevand.

II. POLITISKE ANBEFALINGER

DET EUROPÆISKE REGIONSUDVALG

Nuværende situation

1. Det Europæiske Regionsudvalg bemærker, at genanvendelse af vand kan fremmes ved hjælp af forskellige politiske instrumenter, f.eks. bindende normer eller retningslinjer med minimumskrav, som genvundet vand skal opfylde for at kunne blive genanvendt, herunder til kunstvanding i landbruget. På nuværende tidspunkt findes sådanne instrumenter kun i seks medlemsstater;

2. mener, at den væsentligste årsag til, at genvundet vand kun anvendes i et begrænset omfang, er bekymringer for fødevaresikkerheden i forbindelse med anvendelsen af landbrugsprodukter, der dyrkes på jord, som kunstvandes med renset byspildevand;

3. er foruroliget over, at genanvendelsen af vand stadig er begrænset i EU, og at der kun findes få kvantificerede oplysninger om den procentdel af vand, som genvindes, og om anvendelsen heraf i medlemsstaterne. Dette skyldes dels forskellige opfattelser af, hvad »genbrug af vand« indebærer, dels forskellige metoder for indsamling og tilvejebringelse af data.

Behov for lovgivning

4. Det Europæiske Regionsudvalg konstaterer, at behovet for denne forordning er opstået som følge af voksende mangel på vand i medlemsstaterne, navnlig til anvendelse i landbruget, og ønsket om at spare på vandet. Det er ligeledes blevet fastslået, hvor meget vand der potentielt vil kunne spares i EU. Forordningen skal desuden ses i lyset af behovet for at skabe ensartede vilkår for landbrugsproducenterne i alle medlemsstater. Endelig vidner forordningen om EU's bestræbelser for også at indføre en cirkulær økonomi i vandsektoren;

5. mener, at støtte til denne form for spildevandsforvaltning bør komme medlemsstaterne til gode, således at landbrugsbedrifterne kan fortsætte deres aktiviteter også i perioder med tørke. I tørkeperioder, hvor oppumpningen af grundvand og overfladevand begrænses af anden lovgivning, vil landbrugsbedrifterne med dette nye produkt kunne opretholde deres samlede vegetabilske landbrugsproduktion (og i mange tilfælde deres animalske produktion, som er afhængig heraf);

6. er enig i, at Kommissionen har gode bevæggrunde for at fremlægge forordningsforslaget, men — eftersom hele forslaget er centreret om de forpligtelser, som pålægges operatørerne af genvindingsanlæggene — mener udvalget, at der mangler en (navnlig økonomisk) analyse af, hvad der kunne motivere en operatør af et spildevandsrensningsanlæg til at blive operatør af et genvindingsanlæg;

7. gør opmærksom på, at de praktiske erfaringer fra de lande, hvor genvundet vand allerede anvendes til kunstvanding, har vist, at de nødvendige investeringsomkostninger for genvindingsanlæggene med henblik på at opnå kvalitetsklasse A for genvundet vand vil være højere end angivet i forordningens afsnit vedrørende »konsekvensanalyse«;

8. noterer, at denne forordning i sidste ende vil føre til en stigning i omkostningerne forbundet med rensning af spildevand, eftersom landbrugssektoren ikke vil være forpligtet til at købe det behandlede vand hele året rundt. Man bør sikre, at disse ekstraomkostninger ikke væltes uforholdsmæssigt over på borgerne, kommunerne og operatørerne.

9. anser det for vigtigt at sikre, at forordningen er i overensstemmelse med anden relevant lovgivning, ikke mindst kontrolforordningen og andre forordninger, som regulerer fremstillingen af fødevarer.

Udvidelse af forordningens anvendelsesområde

10. Det Europæiske Regionsudvalg bemærker, at EU's vigtigste retsakter vedrørende forvaltning af spildevand er direktiv 91/271/EØF og direktiv 2000/60/EF, men at forbindelsen mellem disse direktiver og forslaget til forordning er meget svag. I de to direktiver nævnes genanvendelse af spildevand kun forbigående, idet der lægges særlig vægt på miljøbeskyttelse;

11. mener, at man i en generel EU-retsakt ikke bør begrænse genanvendelse af spildevand til landbruget alene, men erkender samtidig, at en udvidelse til områder som industri og energi vil indebære en gennemgribende ændring af hele tekstens struktur;

12. foreslår derfor at udvide forordningens anvendelsesområde til ikke alene at omfatte vand til kunstvanding i landbruget, men også til andre formål som kunstvanding af grønne områder i byerne, parker, haver og andre græsbevoksede arealer til offentlig benyttelse (rekreation og idræt), eftersom man her kan anvende de samme tilgange og mindstekrav til kvaliteten af genvundet vand som for kunstvanding i landbruget. At anvende genvundet vand til disse formål som led i vandforvaltningen i byerne vil i høj grad medvirke til at løse problemerne med betydeligt varmere temperaturer i bycentre i tørkeperioder.

Slutbrugerens ansvar

13. Det Europæiske Regionsudvalg mener, at den største mangel ved denne forordning er, at »slutbrugeren« tildeles samme rolle som en almindelig forbruger, der blot passivt anvender det genvundne vand, men ikke har ansvar for noget, ikke engang for at foretage eventuelle ændringer af kvaliteten af vandet efter leveringen fra operatøren af genvindingsanlægget eller endsige for, hvordan vandet anvendes, dvs. hvordan jordbunden vandes;

14. slår til lyd for, at der indføres passende normer for prøveudtagning og analyse under hensyntagen til ISO-standarderne for kvaliteten af genvundet vand beregnet til kunstvanding i bestemte klasser afhængigt af de afgrøder, der vandes. Som det fremgår af forordningen, betragter EU ikke genvundet vand som samme (sikre) produkt som drikkevand, hvilket slutbrugeren skal være bevidst om og derfor påtage ansvaret for anvendelsen heraf. Det er op til den kompetente landbrugsmyndighed (og evt. fødevaremyndighed) eller hygiejnetjeneste at anmode om kontrol. Udvælgelsen af arealer til kontrol skal ske på en sådan måde, at arealerne er repræsentative for hele det område, der kunstvandes med genvundet vand fra det pågældende genvindingsanlæg.

Udløb fra genvindingsanlæg

15. Det Europæiske Regionsudvalg anmoder Kommissionen om at definere begrebet udløb fra genvindingsanlæg. Forordningsforslaget indeholder i sin nuværende form ingen definition af udløb, hvilket fører til tvetydige fortolkninger. Ved udløb fra genvindingsanlæg kan forstås udstrømningen af vand fra genvindingsanlæg, fra en opbevaringsbeholder, hvor den nødvendige reserve til dækning af slutbrugerens svingende forbrug opsamles, eller i nogle tilfælde fra selve vandingssystemet, som transporterer produktet fra genvindingsanlægget til slutbrugeren.

Nærhedsprincippet

16. Det Europæiske Regionsudvalg mener, at forslaget til forordning er i overensstemmelse med nærhedsprincippet (EU-traktatens artikel 5). Selv om det set ud fra et nærhedssynspunkt er korrekt, at det er de lokale myndigheder med ansvar for vandforvaltningen i de enkelte medlemsstater, der skal træffe beslutning om, hvordan det genvundne vand skal anvendes, er der behov for et retligt instrument på EU-niveau i lyset af det indre markeds karakter.

Bruxelles, den 6. december 2018. Karl-Heinz LAMBERTZ Formand for Det Europæiske Regionsudvalg

(*1) Drypvanding (også kaldet vanding ved overrisling) er et mikro-vandingssystem, som kan tilføre vanddråber eller små vandstrømme til planterne; vand drypper ned på jorden eller tilføres direkte under jordoverfladen ved meget lave hastigheder (2-20 liter i timen) fra et system med plastrør med lille diameter forsynet med udløb, der kaldes dyser eller dryppere.

(*2) Drypvanding (også kaldet vanding ved overrisling) er et mikro-vandingssystem, som kan tilføre vanddråber eller små vandstrømme til planterne; vand drypper ned på jorden eller tilføres direkte under jordoverfladen ved meget lave hastigheder (2-20 liter i timen) fra et system med plastrør med lille diameter forsynet med udløb, der kaldes dyser eller dryppere.

(*3) Referencepatogenerne campylobacter, rotavirus og cryptosporidium kan ligeledes anvendes med henblik på valideringsovervågning i stedet for de foreslåede indikatormikroorganismer. I så fald bør følgende log10 reduktionsmål med hensyn til performance anvendes: Campylobacter (≥ 5,0), rotavirus (≥ 6,0) og cryptosporidium (≥ 5,0).

(*4) Colifager i alt er valgt som den mest passende indikator for vira. Hvis analyse af det samlede antal colifager ikke er mulig, skal mindst en af dem (F-specifikke eller somatiske colifager) analyseres.

(*5) Clostridium perfringens-sporer er valgt som den mest passende indikator for protozoer. Sporedannende sulfatreducerende bakterier er et alternativ, hvis koncentrationen af clostridium perfringens-sporer ikke tillader at validere den påkrævede log10-reduktion.

Analysemetoder til overvågning skal valideres og dokumenteres af operatøren i overensstemmelse med EN ISO/IEC-17025 eller andre nationale eller internationale standarder, der sikrer en tilsvarende kvalitet.

(*6) Referencepatogenerne campylobacter, rotavirus og cryptosporidium kan ligeledes anvendes med henblik på valideringsovervågning i stedet for de foreslåede indikatormikroorganismer. I så fald bør følgende log10 reduktionsmål med hensyn til performance anvendes: Campylobacter (≥ 5,0), rotavirus (≥ 6,0) og cryptosporidium (≥ 5,0).

(*7) Colifager i alt er valgt som den mest passende indikator for vira. Hvis analyse af det samlede antal colifager ikke er mulig, skal mindst en af dem (F-specifikke eller somatiske colifager) analyseres.

(*8) Clostridium perfringens-sporer er valgt som den mest passende indikator for protozoer. Sporedannende sulfatreducerende bakterier er et alternativ, hvis koncentrationen af clostridium perfringens-sporer ikke tillader at validere den påkrævede log10-reduktion.

Analysemetoder til overvågning skal valideres og dokumenteres af operatøren i overensstemmelse med EN ISO/IEC-17025 eller andre nationale eller internationale standarder, der sikrer en tilsvarende kvalitet.

Hvis log10-reduktionsværdierne ikke kan opnås som følge af den lave koncentration af indikatororganismer i det rensede spildevand, som strømmer ind i genvindingsanlægget, kan valideringsmålet betragtes som værende nået, såfremt den pågældende indikatororganisme ikke forekommer i det genvundne vand.